Madeleine McCann: Poolse vrou se DNS tans getoetsJulie Faustyna beweer sy is Madeleine McCann [Foto: Twitter] Julia Faustyna (21), wat ook as Julia Wendell of Julia Wandelt op sosiale media bekendstaan, het internasionale opslae gemaak nadat sy verlede maand beweer het sy is dalk Madeleine McCann wat in 2007 tydens ‘n gesinsvakansie in Portugal verdwyn het. Julia het vinnig ’n klomp aanhangers op Instagram en TikTok bygekry deur foto’s van haarself en Madeleine op te laai, wat ooreenkomste in hul ouderdom en voorkoms toon. Julia beweer dat sy dieselfde spikkel in haar oog en ŉ sproet op haar been het as wat Madeleine gehad het. Julie Wendell [Foto: Twitter] “Indien die uitslag aantoon dat sy Brits of van daardie gebied is, sal ons ons ondersoek na Madeleine McCann voortsit en met die speurders in Portugal in verbinding tree,” het Johansson bevestig. Die Irish Mirror berig volgens Johansson het hulle ook tans bewyse wat wys dat Julia deur ’n internasionale sekshandelgroep van ’n ander land na Pole verhandel is. “Ons is steeds besig met ’n ondersoek, maar Julia is beslis nie die biologiese dogter van haar ouers in Pole nie.” Sy het gesê as die uitslag aandui dat Julia se voorgeslag van dieselfde streek as Madeleine se ouers, Gerry en Kate, kom, sal die DNS-toetsuitslae onmiddellik aan Portugese owerhede gestuur word vir vergelyking. Julia het haar sosialemediarekeninge gesluit en het onlangs saam met Johansson van Pole na die VSA gevlieg nadat sy doodsdreigemente ontvang het. Voor die verwydering van haar sosialemediarekeninge, het sy in ’n Instagram-plasing onder die hutsmerk @iammadeleinemccann beweer dat Kate en Gerry McCann haar genader het en haar ’n DNS-toets aangebied het om te bewys wie sy is. Die McCann-familie wou nie kommentaar oor die saak lewer nie.